# **Յ Ա Յ Տ Ա Ր Ա Ր ՈՒ Թ Ի Ւ Ն**

#  2019 թուականին Հայաստանի Հանրապետութեան Կրթութեան, Գիտութեան, Մշակոյթի եւ Մարմնամարզութեան Նախարարութիւնը կը շարունակէ արտասահմանեան երկիրներու մէջ գործող հայկական և հայկական բաղադրիչ ունեցող ուսումնական հաստատութիւններու մէջ (պետական եւ ոչ պետական վարժարաններ, նախակրթարաններ, լրացուցիչ կրթութեան հաստատութիւններ, մեկօրեայ վարժարաններ, մշակութային կեդրոններ և այլն) դասաւանդողներու վերապատրաստման ծրագիրը:

# Հայաստանի մէջ վերապատրաստութիւնը պիտի ընթանայ ՀՀ Կրթութեան, Գիտութեան, Մշակոյթի եւ Մարմնամարզութեան Նախարարութեան կողմէ հաստատուած տարբերակուած հետեւեալ 6 մեկամսեայ ծրագիրներով.

# Ա. Ուսուցում մանկապարտէզի մէջ,

Բ. Ուսուցում մեկօրեայ վարժարաններու մէջ,

Գ. Հայերէնի տարրական ուսուցում ամէնօրեայ վարժարաններու մեջ,

Դ. Հայոց լեզուի եւ գրականութեան դասաւանդումը միջին եւ ավագ տարիքի երեխանելու համար,

Ե. Լրացուցիչ կրթութեան եւ ազգային դաստիարակութեան կազմակերպում,

Զ. Հայոց պատմութեան եւ մշաոյթի պատմութեան դասաւանդում:

Դասընթացներն աւարտած ուսուցիչներուն պիտի տրամադրուին ՀՀ Կրթութեան, Գիտութեան, Մշակոյթի եւ Մարմնամարզութեան Նախարարութեան վկայագիրներ:

Դասընթացքի կազմակերպման, ուսուցիչներու կեցութեան եւ շրջագայութեան ծախքերը, ծրագիրի բացման օրուընէ մինչեւ փակումը, ստանձնած է Հայաստանի Հանրապետութիւնը: Ճամբորդութեան ծախքը, ներառեալ օդանակայանէն մինչեւ հիւրատուն ճամբորդութիւնը եւ Հայաստան մուտքի արտօնագիրը (վիզա), ծախքերը պիտի հոգան մասնակիցները կամ համապատասխան կազմակերպութիւնները, վարժարանները, բարերարները:

Վերապատրաստման սկիզբը կը համարուի հիւրատան մուտքի օրը` Յունիս 28-ը:

#  Ծրագիրի ժամանակացոյցը հետեւեալն է.

 Յունիս 28 հիւրատուն մուտքի եւ տեղաւորման օր

Յունիս 29 ծրագիրի պաշտօնական բացում

Յուլիս 24 ծրագիրի պաշտօնական փակում եւ վկայականներու յանձնում

Յուլիս 25 հիւրատունէն ելքի օր

Հիւրատան սենեակները նախատեսուած են 2-3 անձի համար: Աւելի վաղ ժամանելու կամ ուշ մեկնելու պարագային կեցութեան ծախքերը պիտի հոգան մասնակիցները:

Դասընթացքին մասնակցութեան համար անհրաժեշտ է մինչեւ **Մայիս 24-ը** **ներառեալ** ՀՀ Կրթութեան, Գիտութեան, Մշակոյթի եւ Մարմնամարզութեան Նախարարութիւն ներկայացնել ուսուցչի կողմէ լեցուած և վարժարանի տնօրէնութեան կողմէ վաւերացուած յայտադիմումը:

Մասնակցութեան պաշտօնական հաստատումները ուսուցիչներուն պիտի տրամադրուին իրենց ելեկտրոնային հասցէներով՝ յայտադիմումը յանձնելէ մինչեւ Յունիս 1-ն ընկած ժամանակահատուածին: Երկիրէն եւ աշխատավայրէն բացակայութիւնը հիմնաւորելու համար պաշտօնական հրաւէրի անհրաժեշտութեան պարագային կը խնդրուի տեղեկացնել նախօրօք:

Ծրագիրներու ընդհանուր նկարագիրը եւ հիմնական դասախօսներու ցանկը, ինչպէս նաեւ հիւրատան հասցէն եւ կեցութեան հետ կապուած այլ տեղեկութիւններ ուսուցիչներուն պիտի փոխանցուին Յունիս ամսուան ընթացքին:

# Մասնակիցներու համար նախատեսուած են նաեւ հանդիպումներ, ճանաչողական-ուսուցողական շրջայցեր եւ մշակութային ծրագիր:

#

# Յաւելեալ տեղեկութիւններ կարելի է ստանալ ՀՀ Կրթութեան, Գիտութեան, Մշակոյթի եւ Մարմնամարզութեան Նախարարութեան Սփիւռքի հետ կապերու բաժինէն.

#  Հեռ. 374 10 58-13-91

#  Ել. փոստ. spyurq.dep@escs.com կամ info@escs.am

#

# Առդիր` մասնակցութեան յայտադիմումի ձեւը /1 էջ/: